[{"text_idx": "#000000", "text": "Eesti tippmuusikutest koosnev ansambel Miljardid teeb neljapa\u0308eval, 29. detsembril oma selle aasta viimase etteaste Tallinnas asuvas kontsertklubis D3."}, {"text_idx": "#000001", "text": "\u201cHarva, kui me kontserti anname, ent seda suurem su\u0308ndmus see meie jaoks on,\u201d laususid Miljardid. \u201cKuna a\u0308sja mo\u0308o\u0308dus viis aastat debu\u0308u\u0308tplaadi \u201cKunagi la\u0308a\u0308nes\u201d ilmumisest, keskendume rohkem selle plaadi lugudele, kaevame u\u0308les mo\u0303ned head palad, mida kaua aega ma\u0308nginud pole (\u201cKallis\u201d, \u201cSuhkur, suhkur\u201d, \u201cSelgrooootus\u201d) ning paneme markantse punkti ta\u0308navusele aastale.\u201d"}, {"text_idx": "#000002", "text": "Miljardid ehk Marten Kuningas (laul), Raul Ojamaa (kitarr), Peedu Kass (bass), Kristjan Kallas (trummid) tulid kokku aastal 2014, kui salvestati \u201cTagurpidi vaal\u201d, mis ilmus samal aastal Kuninga teisel plaadil \u201cPraktiline mees\u201d. Pa\u0308rast kolme aastat ja kahte singlit (\u201cAllan\u201d ning ingliskeelne \u201cMister Please\u201d), ilmus Universal Musicu alt ba\u0308ndi esimene album \u201cKunagi la\u0308a\u0308nes\u201d, mis pa\u0308lvis kiiresti avalikkuse tunnustuse ning to\u0303i Miljarditele Eesti Muusikaauhindadel kolm tiitlit. 2019. andis ba\u0308nd va\u0308lja lu\u0308hialbumi \u201cImeline\u201d, mille u\u0308heks kandvaks looks on Jaak Joala ja Laineri esitatud kaver laulust \u201cVari\u201d. Aastal 2020 andis ba\u0308nd va\u0308lja oma teise albumi \u201cMa luban, et ma muutun\u201d \u2013 Marten Kuninga so\u0303nul romantiline kommentaar pandeemia- ja liikideha\u0308vitamisajastule. Lo\u0303ppeval aastal va\u0308ljastas ba\u0308nd loo kokkuhoidmisest ja talisuplusest (\u201cKu\u0308lm\u201d) ning nautis oma suviste kontsertide menu."}]